CELEX: 32017R0238
Language: da
Date: 2017-02-10 00:00:00
Title: Kommissionens forordning (EU) 2017/238 af 10. februar 2017 om ændring af bilag VI til Europa-Parlamentets og Rådets forordning (EF) nr. 1223/2009 om kosmetiske produkter

11.2.2017   
            
            
               DA
            
            
               Den Europæiske Unions Tidende
            
            
               L 36/37
            
         KOMMISSIONENS FORORDNING (EU) 2017/238
   af 10. februar 2017
   om ændring af bilag VI til Europa-Parlamentets og Rådets forordning (EF) nr. 1223/2009 om kosmetiske produkter
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1223/2009 af 30. november 2009 om kosmetiske produkter (1), særlig artikel 31, stk. 1, og
   ud fra følgende betragtninger:
   
               (1)
            
            
               Den Videnskabelige Komité for Forbrugersikkerhed (»VKF«) konkluderede i sin udtalelse af 16. december 2008 (2), at brugen af benzophenon-3 som UV-filter i en koncentration på højst 6 % w/w i kosmetiske solbeskyttelsesprodukter og højst 0,5 % w/w i alle typer af kosmetiske produkter med det formål at beskytte formuleringen ikke udgør nogen risiko for menneskers sundhed, bortset fra dets kontaktallergi- og fotoallergifremkaldende potentiale.
            
         
               (2)
            
            
               Derfor bør den nuværende maksimale koncentration på 10 % w/w ved anvendelse af benzophenon-3 som UV-filter i kosmetiske produkter nedsættes til 6 % w/w.
            
         
               (3)
            
            
               Forordning (EF) nr. 1223/2009 bør derfor ændres.
            
         
               (4)
            
            
               Anvendelsen af den nye maksimale koncentration bør udskydes for at give industrien mulighed for at foretage de fornødne tilpasninger af produktformuleringerne. Virksomhederne bør efter denne forordnings ikrafttræden gives seks måneder til at træffe de nødvendige foranstaltninger til at bringe produkter, der opfylder kravene, i omsætning og til at ophøre med at gøre produkter, der ikke opfylder kravene til den nye maksimale koncentration, tilgængelige på markedet.
            
         
               (5)
            
            
               Foranstaltningerne i denne forordning er i overensstemmelse med udtalelse fra Det Stående Udvalg for Kosmetiske Produkter —
            
         VEDTAGET DENNE FORORDNING:
   Artikel 1
   Bilag VI til forordning (EF) nr. 1223/2009 ændres som angivet i bilaget til nærværende forordning.
   Artikel 2
   Denne forordning anvendes fra den 3. september 2017.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 10. februar 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 342 af 22.12.2009, s. 59.
   
      (2)  SCCP 1201/08
   
      BILAG
      I bilag VI til forordning (EF) nr. 1223/2009 affattes løbenummer 4 således:
      
         
                     Løbenummer
                  
                  
                     Stofidentifikation
                  
                  
                     Betingelser
                  
                  
                     Advarsler og anvisninger vedr. anvendelse
                  
               
                     Kemisk navn/INN/XAN
                  
                  
                     Glossar med fælles betegnelser for bestanddele
                  
                  
                     CAS-nr.
                  
                  
                     EF-nr.
                  
                  
                     Produkttype, kropsdele
                  
                  
                     Højeste koncentration i det brugsklare produkt
                  
                  
                     Andre
                  
               
                     a
                  
                  
                     b
                  
                  
                     c
                  
                  
                     d
                  
                  
                     e
                  
                  
                     f
                  
                  
                     g
                  
                  
                     h
                  
                  
                     i
                  
               
                     »4
                  
                  
                     2-Hydroxy-4-methoxybenzophenon/oxybenzon
                  
                  
                     Benzophenone-3
                  
                  
                     131-57-7
                  
                  
                     205-031-5
                  
                  
                      
                  
                  
                     6 %
                  
                  
                     Højst 0,5 % med det formål at beskytte produktformuleringen
                  
                  
                     Indeholder benzophenon- 3 (1)«